cyanic-selkie/wikianc huggingface dataset:
ஜேம்ஸ் சால்லிஸ்
மேற்கோள்கள்
பகுப்பு:இங்கிலாந்து வானியலாளர்கள் பகுப்பு:1803 பிறப்புகள் பகுப்பு:1882 இறப்புகள்
தாஅ வண்ணம்
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
மாறன் இலக்கண நூல்கள்
நம்மாழ்வாரை மாறன் என்பது வழக்கம். இந்த மாறன் பெயரால் 16 ஆம் நூற்றாண்டில் வாழ்ந்த திருக்குருகைப் பெருமாள் கவிராயர் என்பவர் தமிழ் இலக்கண நூல்களை இயற்றியுள்ளார்.
ஆமை வடிவக் கைக்கோடரி
thumb|ஆமை வடிவக் கைகோடரி கற்கோடரி வகைகளுள் ஒன்றான ஆமை வடிவக் கைக்கோடரி, பிரான்ஸ் நாட்டில் உள்ள மிக்கா குயின் (Micoquian) என்னும் இடத்தில் முதன்முதலில் கண்டுபிடிக்கப் பட்டது. இவ்வகை கற்கருவிகள் தமிழ்நாட்டில் கொற்றலை ஆற்றுப் பகுதிகளில் காணப்படுகின்றன. இதனை கள ஆய்வின்போது, தமிழக தொல்லியல் துறையச் சேர்ந்த து. துளசிராமன் என்பவர் அத்திரம்பாக்கத்தில் கண்டறிந்தார். இத்தகைய கைக்கோடரிகள் பழங்கற்காலக் கருவிகளாகும். தோற்றத்தின் அடிப்படையில் இவ்வகை கற்கருவி தமிழில் ஆமை வடிவக் கைக்கோடரி என்றே அழைக்கப்படுகிறது. தற்போதைய மண்வெட்டியைப் போன்று மரப்பிடியை நுழைப்பதற்கு ஏற்ற நீண்ட நாக்குப் பகுதியும், நிலத்தை தோண்டுவதற்கு ஏற்றவகையில் தட்டையான பகுதியும் இக்கருவியில் காணப்படுகின்றன.
மேற்கோள்கள்
பகுப்பு:கற்கருவிகள்
பங்களிப்புப் பண்பாடு
ஒரு படைப்பு பலரின் பங்களிப்போடு உருவாக்கப்பட்டு, அவர்களாலேயே பயன்படுத்தப்படுதலை ஏதுவாக்கும் பண்பாடு பங்களிப்பாளர் அல்லது பங்களிப்புப் பண்பாடு எனப்படுகிறது. இது தொகையாக, தொழில் முறையில் உருவாக்கப்பட்ட, மக்களால் நுகர மட்டும் படும் படைப்புக்களை உருவாக்கும் நுகர்வோர் பண்பாட்டோடு ஒப்பிட்டு வேறுபடுத்தப்படுகிறது. எ.கா நாட்டார் பாடல்கள் பங்களிப்புப் பண்பாட்டுக்கு எடுத்துக்காட்டு, திரையிசைப் பாடல்கள் நுகர்வோர் பண்பாட்டுக்கு எடுத்துக்காட்டு.
பகுப்பு:பண்பாடு
அ. மு. மு. முருகப்ப செட்டியார்
'''அ. மு. மு. முருகப்ப செட்டியார்''' (A. M. M. Murugappa Chettiar)(23 ஜனவரி 1902 - 31 அக்டோபர் 1965) என்பவர் இந்தியத் தொழிலதிபர் ஆவார். இவர் சென்னை தொழில் வர்த்தக சபையின் முதல் இந்திய தலைவராவார். இவர் முருகப்பா குழுமத்தின் நிறுவனர் ஆவார். 1981ஆம் ஆண்டில் அறிவியல் தொழில்நுட்ப பயன்பாட்டிற்கான ஜம்னாலால் பஜாஜ் விருது இவருக்கு வழங்கப்பட்டது.
மேற்கோள்கள்
பகுப்பு:1965 இறப்புகள் பகுப்பு:1902 பிறப்புகள் பகுப்பு:ஜம்னாலால் பஜாஜ் விருது பெற்றவர்கள் பகுப்பு:தமிழகத் தொழிலதிபர்கள் பகுப்பு:நாட்டுக்கோட்டைச் செட்டியார்கள்
யூரியா சுழற்சி
யூரியா சுழற்சி [Urea cycle] (அ) ஆர்னிதின் சுழற்சி என்பது பல விலங்குகளில் அமோனியாவிலிருந்து, யூரியா தயாரிக்க நடைபெறும் உயிரிவேதி வினைகளின் சுழற்சியாகும். யூரியா சுழற்சி கல்லீரலில் முதன்மையாகவும், சிறுநீரகத்தில் குறைவான அளவும் நடைபெறுகின்றது.
யூரியா சுழற்சி வினைகள் அட்டவணை மற்றும் வரைபடம்
மணியிழையத்தில் (மைட்டோகாண்டீரியா) இரண்டும், உயிரணுக்கணிகத்தில் (சைடோசால்) மூன்றுமாக ஐந்து வினைகளை யூரியா சுழற்சிக் கொண்டுள்ளது. இச்சுழற்சியில், இரண்டு அமினோ தொகுதிகள் (NH4+ - லிருந்து ஒன்று, அஸ்பார்டிக் அமிலத்திலிருந்து ஒன்று) மற்றும் ஒரு கார்பன் அணுவானது (HCO3− - லிருந்து) நச்சுத்தன்மையில்லாத யூரியா என்னும் கழிவுப் பொருளாக மாற்றப்படுகின்றது.
1 L -ஆர்னிதின் 2 கார்பமோயில் பாஸ்பேட்டு 3 L -சிட்ருலின் 4 ஆர்ஜினினோ சக்சினேட்டு 5 ஃபியூமரேட்டு 6 L -ஆர்ஜினின் 7 யூரியா L -Asp L : அஸ்பார்டேட்டு கார்பமோயில் பாஸ்பேட் இணைப்பி 1 (CPS-1) ஆர்னிதின் கார்பமோயில் இடமாற்றி (OTC) ஆர்ஜினினோ சக்சினேட்டு தொகுப்பி (ASS) ஆர்ஜினினோ சக்சினேட்டு சிதைப்பி (ASL) ஆர்ஜினினேசு 1 (ARG1)
முதல் வினையில், NH4+ + HCO3− = NH3 + கரிவளி (CO2) + நீர் (H2O).
யூரியா சுழற்சியின் சமன்பாடுகள்
ஒட்டுமொத்தச் சமன்பாடு
NH3 + CO2 + அஸ்பார்டேட்டு + 3 [ATP] + 2 [H2O] → யூரியா + ஃபியூமரேட்டு + 2 [ADP] + 2 [Pi] + AMP + PPi
சுருக்கச் சமன்பாடு
2 NH3 + CO2 + 3 [ATP] + [H2O] → யூரியா + 2 [ADP] + 4 [(Pi] + AMP
யூரியா சுழற்சி சீர்கேடுகள்
மேற்கண்ட பல சீர்கேடுகளும் இரத்தத்தில் அமோனியா மிகைப்புடன் தொடர்பு உடையவை.
கூடுதல் படங்கள்
பகுப்பு:உயிர்வேதியியல் சுழற்சிகள்
நியூயார்க் மாநில பார்வையற்றோர் பள்ளி
நியூயார்க் மாநில பார்வையற்றோர் பள்ளி [New York State School for the Blind) அமெரிக்காவின் நியூயார்க்கு மாநிலத்திலுள்ள படேவியா நகரத்தில் அமைந்துள்ளது. பார்வையற்ற மாணவர்களுக்காக பாலர் வகுப்பு முதல் பனிரெண்டாம் வகுப்புவரையிலான கல்வியை அளிக்கும் பொது உறைவிடப் பள்ளியாக இது இயங்குகிறது.  நியூயார்க் மாநில அரசு பள்ளியை  இயக்குகிறது.
1865 ஆம் ஆண்டு ஏப்ரல் மாதம் 27 ஆம் தேதியன்று நியூயார்க் மாநில சட்டமன்றத்தால் சட்டமாக நிறைவேற்றப்பட்டு அச்சட்டத்தின் அடிப்படையில் இப்பள்ளி நிறுவப்பட்டது. 1866 ஆம் ஆண்டு பள்ளியின் கட்டுமானப் பணிகள் தொடங்கின. 1868 ஆம் ஆண்டு செப்டம்பர் மாதம் 2 ஆம் தேதி முதல் கட்டடங்கள் லட்டி முடிக்கப்பட்டு செயல்படத் தொடங்கின.
பள்ளியில் பழைய மாணவர் சங்கம் 1918 ஆம் ஆண்டில் நிறுவப்பட்டது.
2005 ஆம் ஆண்டு நியூயார்க்கு மாநில பார்வையற்றோர் பள்ளியில் 73 மாணவர்கள் படித்தனர். நியூயார்க்கு மாநிலத்தின் மேற்குப் பகுதி பெரும்பான்மை மாணவர்களின் பிறப்பிடமாக இருந்தது.
பள்ளி வளாகம்
பள்ளி நாட்களில் மாணவர்கள் தங்கி படிக்குமிடம் உட்பட நியூயார்க் மாநில பார்வையற்றோர் பள்ளி சுமார் 50 ஏக்கர் பரப்பளவில் அமைந்துள்ளது.
மூன்றாம் நிலை நகராட்சிகள்
தமிழ்நாட்டில் மாநகராட்சிக்கு அடுத்த நிலையில் அதிகமான மக்கள் தொகையுடன் அதிக வருவாயுடைய ஊர்களை நகராட்சிகளாகப் பிரித்துள்ளனர். இந்த நகராட்சிகளுக்கு அரசு அதிகாரிகள் நகராட்சி ஆணையாளர்களாக அரசின் மூலம் நியமிக்கப்படுகின்றனர். இந்த நகராட்சிக்கு உட்பட்ட வார்டுகளில் இருந்து நகர்மன்ற உறுப்பினர்கள் மக்களால் தேர்வு செய்யப்படுகின்றனர். இந்த நகர்மன்ற உறுப்பினர்களில் இருந்து நகர்மன்றத் தலைவர் தேர்வு செய்யப்படுகின்றார். இவருக்கு அடுத்தபடியாக நகர்மன்றத் துணைத் தலைவராகத் தேர்வு செய்யப்படுகின்றார். நகர்மன்ற உறுப்பினர்களைக் கொண்டு நடத்தப்படும் நகராட்சி மன்றக் கூட்டங்களில் நிறைவேற்றப்படும் தீர்மானங்களின்படி ஆணையாளர் அந்தப் பணிகளை தனக்கு கீழுள்ள அலுவலர் மற்றும் ஊழியர்களைக் கொண்டு செயல்படுத்துகிறார்.தமிழ்நாட்டில் மொத்தம் 148 நகராட்சிகள் இருக்கின்றன.
இவை சிறப்பு நிலை, தேர்வு நிலை, முதல் நிலை, இரண்டாம் நிலை மற்றும் மூன்றாம் நிலை என்கிற நிலைகளில் தரம் பிரிக்கப்பட்டுள்ளன. இந்த நகராட்சிகள் அனைத்தும் தமிழ்நாடு நகராட்சி நிர்வாக ஆணையர் அலுவலகத்தின் கீழ் இயங்குகின்றன.
ஆண்டு வருமானத்தின் அடிப்படையில் அவை வகைப்படுத்தப்படுகின்றன. சிறப்பு நிலை நகராட்சிகள், தேர்வு நிலை நகராட்சிகள், முதல் நிலை நகராட்சிகள், இரண்டாம் நிலை நகராட்சிகள்,மூன்றாம் நிலைநகராட்சிகள் என்ற 5 வகைப்பாட்டின் கீழ் அவை பிரிக்கப்பட்டு உள்ளன.
வருமான வகை
ஆண்டு வருமானம் சராசரி ரூ.10 கோடியை தாண்டினால் அவை சிறப்பு நிலை நகராட்சியாகவும், ரூ.6 கோடிக்கு மேல், ரூ.10 கோடிக்கு மிகாமல் வருமானம் இருந்தால் அவை தேர்வு நிலை நகராட்சியாகவும், ரூ.4 கோடிக்கு மேல், ரூ.6 கோடிக்கு மிகாமல் வருமானம் இருந்தால் அவை முதல் நிலை நகராட்சியாகவும், ரூ.4 கோடி வரை, அதை மிகாமல் வருமானம் பெறுபவை 2-ம் நிலை நகராட்சியாகவும் அதற்கும் கீ்ழ் உள்ளவை சமீபகாலங்களில் பேரூராட்சியாக இருந்து நகராட்சியாக தரம் உயர்த்தப்பட்டவையாகும் மூன்றாம் நிலை நகராட்சியாகவும் வகைப்படுத்தப்படுகின்றன.
ஆதாரம்
பகுப்பு:தமிழ்நாடு உள்ளாட்சி அமைப்புகள்
அடுனிஸ்
அலி அஹமது செயித் (ஆங்கிலம்:Ali Ahmed Said, பிறப்பு:1930) அல்லது பிரபலமாக புனைப் பெயரான அடோனிஸ் அல்லது அடுனிஸ் கொண்டவர் ஒரு சிரிய கவிஞர் ஆவார்.
ஆரம்ப வாழ்க்கை
1950 இல் டமஸ்க்ஸ் பல்கலைக்கழகத்தில் சேர்ந்தார். 1956 இல் லெபனானுக்கு நாடுகடத்தப்பட்டார். 1957 இல் லெபனியக் கவிஞர் யூஸுஃவ் அல்-க்ஹால் (Yusuf al-Khal) என்பவருடன் இணைந்து ஒரு பதிப்பகத்தை நிறுவினார். 1968 இல் மௌஃவிகிஃவ் (Mawfiqif) என்னும் அரபுக் கவிதைச் சஞ்சிகையத் தொடங்கினார்.
படைப்புகள்
மஹ்மூட் தர்வீஷ், அடோனிஸ், சமிஹ் அல் காசிம் (Samih al Qusim) ஆகிய மூவரது கவிதைகளையுங் கொண்ட தொகுதியின்று 'ஒரு தேசப்படத்திற்குப் பலியானோர்' (Victims of a Map) என்ற தலைப்பில் 1984 இல் வெளியானது. அடோனிஸின் கவிதைகளிற் சில சி. சிவசேகரத்தால் மொழிபெயர்க்கப்பட்டு பாலை என்ற தலைப்பில் தேசிய கலை இலக்கியப் பேரவை வெளியீடாக 1999 இல் வெளிவந்தது.
மேற்கோள்கள்
பகுப்பு:கவிஞர்கள் பகுப்பு:1930 பிறப்புகள் பகுப்பு:வாழும் நபர்கள் பகுப்பு:சிரிய எழுத்தாளர்கள்
ரகுல் பிரீத் சிங்
ரகுல் பிரீத் சிங் (பிறப்பு 10 அக்டோபர் 1990) ஒரு இந்திய திரைப்பட நடிகை மற்றும் மாதிரியாக தெலுங்கு மற்றும் தமிழ் திரைப்படத்துறைகளில் பணிபுரிகிறார். இவர் பல இந்தி மற்றும் கன்னட திரைப்படங்களிலும் நடித்துள்ளார்.
தற்போது தெலுங்கானா மாநில அரசாங்கத்தின் 'பெண் குழந்தைகளை காப்பாற்றுங்கள், பெண் குழந்தைகளை படிக்கவையுங்கள்' திட்டத்திற்கான தூதராக நியமிக்கப்பட்டுள்ளார்.
தடையறத் தாக்க என்ற படத்தின் மூலம் தமிழ் திரைப்பட உலகத்தில் அறிமுகமானார்.
வெங்கடாத்ரி எக்ஸ்பிரஸ் (2013), தற்போதைய தெகா (2014), ரஃப் (2014), ரஃப் (2014), லூகிம் (2014), கிக் 2 (2015), புரூஸ் லீ - தி ஃபைட்டர் (2015), நன்னகு பிரேமதா (2016), த்ருவா (2016), ஸ்பைடர் (2017) மற்றும் தீரன் திகாரம் ஒன்று (2017) முதலிய படங்களில் நடித்தார். செல்வராகவன் இயக்கத்தில் தயாராகி வரும் என். ஜி. கே திரைப்படத்தில் சூர்யாவுடன் நடித்து வருகிறார்.
ஆரம்ப வாழ்க்கை
புது தில்லியில் ஒரு பஞ்சாபி குடும்பத்தில் பிறந்தார். ரகுல் தவுலா கவுன் இராணுவ பள்ளியில் பயின்றார். பின்னர் தில்லி பல்கலைக்கழகத்தின் இயேசு மற்றும் மேரி கல்லூரியில் கணித பாடங்களைப் படித்தார்.
அறிமுகம் (2009-2014)
வலது|thumb| மெஹ்பூப் படப்பிடிப்பகத்தில் ரகுல் பிரீத் சிங் ராகுல் ப்ரீட் சிங் எப்போதுமே ஒரு நடிகையாக கனவு கண்டதாகக் கூறினார். 18 வயதிலேயே மாடலிங்கில் தனது தொழிலை தொடங்கினார். 2009 இல், கன்னட திரைப்படமான கில்லி, செல்வராஜனின் 7 ஜி ரெயின்போ காலனி ரீமேக்கில் ரீமேக் திரைப்படத்தில் நடித்துள்ளார். "சிறிய பணத் தொகையை சம்பாதிக்கலாம்" என்று படத்தில் அவர் கையெழுத்திட்டார் என்றும், "தென்னிந்திய திரைப்படங்கள் எவ்வளவு பெரியவை என்று தெரியவில்லை" என்றும் கூறினார். தனது பட்டப்படிப்பை முடித்து, 2011 ஃபெமினா மிஸ் இந்தியா போட்டியில் போட்டியிடும் முன் நடித்த பாத்திரத்திற்காக விமர்சன ரீதியான பாராட்டைப் பெற்றார். thumb|2018 ஆம் ஆண்டில் ஒரு நிகழ்ச்சியில் ரகுல் பிரீத் சிங்
வெளி இணைப்புகள்
பகுப்பு:கன்னடத் திரைப்பட நடிகைகள் பகுப்பு:வாழும் நபர்கள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:1990 பிறப்புகள்
புளூ கிராசு (இந்தியா)
புளு கிராசு (இந்தியா) என்ற அமைப்பு விலங்குகளின் துயர் துடைப்பதற்காக கேப்டன் சுந்தரம் என்பவரால் 1959ஆம் ஆண்டு சென்னையில் தொடங்கப்பட்டது. இந்த அமைப்பு 1964ஆம் ஆண்டு சங்கங்களின் பதிவு சட்டத்தின் கீழ் பதிவு செய்யப்பட்டது.
வெளியிணைப்புகள்
பகுப்பு:இந்திய அமைப்புகள்
ஈ.எக்சு.டி (யாவாசிகிரிப்டு நிரலகம்)
ஈ.எக்சு.டி (Ext, உச்சரிப்பு "Eee Eks Tee") பரவலாக பயன்படுத்தப்படும் யாவாசிகிரிப்டு நிரலகம். இதைப் பயன்படுத்து ஏஜாக்ஸ், டொம், டி.எச்.டி.எம்.எல் போன்ற நுணுக்கங்களை நிறைவேற்றலாம். யேகுவெரி போன்ற நிரலகங்களை விட மேல் நிலை கூறுகளை இது கொண்டது.
பகுப்பு:யாவாசிகிரிப்டு
இசுலாமியத் தீவிரவாதம்
இசுலாமியத் தீவிரவாதம் (Islamic Terrorism) என்பது அரசியல் நோக்கங்களை அடைவதற்காக மதத்தின் பெயரால் இஸ்லாமியர்களால் செய்யப்படும் தீவிரவாதச் செயல்கள் ஆகும். இத்தீவிரவாதச் செயல்களுக்கான கருத்தியல் ஆதாரமாக குரானின் வசனங்களைக் கொள்ளுவதால் இவை இஸ்லாமியத் தீவிரவாதம் என அழைக்கப்படுகிறது. இஸ்லாமியக் குழுக்கள் அவர்கள் நிகழ்த்தும் வன்முறையையும் கொலைகளையும் குரான் வசனங்கள் மற்றும் ஹதீஸ் மூலம் நியாயப்படுத்துகின்றனர். சமீப காலங்களில் உலகெங்கும் தீவிரப் போக்குடைய இஸ்லாமியக் குழுக்கள் பிற இஸ்லாமியப் பிரிவைச் சார்ந்தவர்களையும் இறை நம்பிக்கையற்றவர்களையும் மற்றும் பிற மதத்தவர்களையும் கலீபா ஆட்சிமுறையின் படி தலையை வெட்டிக் கொல்லப் பரிந்துரைப்பது மற்றும் அடிமைப்படுத்துவது ஆகியவற்றைச் செய்கின்றனர். இவ்வாறான செயல்கள் மிதவாத இஸ்லாமியர்களுக்கும் தீவிரவாதப் போக்குடைய இஸ்லாமியர்களுக்கும் கருத்தியல் வேறுபாடுகளை உருவாக்குகின்றன.
இத்தீவிரவாதச் செயல்களானது இந்தியா, பாக்கித்தான், ஆப்கானித்தான், நைஜீரியா, சோமாலியா, சூடான், ஆஸ்திரேலியா, மத்திய கிழக்கு, ஐரோப்பா, தென்கிழக்கு ஆசியா, தெற்கு ஆசியா, சீனா, காக்கேசியா, வட அமெரிக்கா, மியான்மர், பிலிப்பீன்சு மற்றும் பசிபிக் பிராந்திய நாடுகள் உட்பட உலகம் முழுவதும் நடைபெறுகிறது.
இஸ்லாமியத் தீவிரவாதக் குழுக்கள் குண்டுவெடிப்புகள், கடத்தல், தற்கொலைப் படையினர் போன்றவற்றிற்காக பல்வேறு தந்திரோபாயங்கள் மூலம் இணையம் வழி புதிய உறுப்பினர்களைத் தேர்வு செய்வதாகவும் அறியப்படுகிறது.
சுன்னாமற்றும் ஜிகாத்
முகம்மது நபியின் செயல்கள் மற்றும் குரானின் வசனங்கள் இஸ்லாமியர் அல்லாதவர்கள் மீதான வன்முறையை ஊக்குவிக்கின்றன. ஜிகாத் தொடர்பான முதல் சட்டதிட்டங்கள் அப்த் அல்-ரஹ்மான் அல்-அவ்ஸாய் மற்றும் இப்னு அல்-ஹஸன் அல்-ஸ்யாபானி'' ஆகியோரால் எழுதப்பட்டன. இது தொடர்பான சர்சைகள் முகம்மது நபியின் மரணத்திலிருந்து தொடருகின்றன.
வரலாறு
ஏழாம் நூற்றாண்டு முதல் 21 ஆம் நூற்றாண்டு வரை இஸ்லாமிய மதத்தின் எழுச்சியானது இஸ்லாமியர்களால் இஸ்லாமியர்கள் அல்லாதவர்கள் மீது ஜிகாத் எனும் பெயரால் நடத்தப்படும் வன்முறையின் மூலமாகவே பெறப்படுகிறது. இஸ்லாமிய மதம் அடிப்படையில் அமைதி வழி மார்க்கம் அல்லது வன்முறை வழி மார்க்கம் அல்லது இரண்டும் கலந்த வழிமுறைகளைக் கொண்ட மார்க்கம் என விவாதிக்கப்படுகிறது. இஸ்லாமியர்களின் புனித நூலான குரானின் சில வசனங்கள் ஜிகாத்தை இஸ்லாமியர்களின் முக்கியக் கடமை என்று குறிப்பிடுகிறது. இத்தகைய வசனங்களை அடிப்படைவாதிகள் செயல்படுத்துவதன் மூலமாக தீவிரவாதத்தை நியாயப்படுத்துகின்றனர்.
கருத்தியல்
இஸ்லாமியத் தீவிரவாதத்திற்கு ஜிகாதே அடிப்படைக் காரணமாகக் கூறப்படுகிறது. ஜிகாத்தானது பெரும்பாலும் இஸ்லாமியர்கள் தங்களைத் தற்காத்துக் கொள்ள அல்லது தங்களது இனத்தவரைத் தாக்கியவரைப் பழிவாங்கும் நோக்கோடு தாங்குதல் ஆகும். பெரும்பாலான ஜிகாதிக் குழுக்கள் மேற்குலக நாடுகள் அல்லது இஸ்ரேலுக்கு எதிராகத் தாக்குதலை நடத்துகின்றன. இந்தியாவில் இந்துகளுக்கும் இஸ்லாமியர்களுக்குமான வரலாற்றுக் காரணங்களாலேயே தீவிரவாதத் தாக்குதல்கள் நடைபெறுகின்றன. அமெரிக்க வெளியுறவுத்துறையின் அறிக்கையின் படி இஸ்லாமியத் தீவிரவாதத்தால் பாதிக்கப்பட்ட முக்கியமான நாடுகளில் இந்தியாவும் ஒன்றாகும். உலகம் முழுவதையும் இஸ்லாமியச் சட்ட ஆட்சியின் கீழ் கொண்டுவர வரம்பற்ற தாக்குதல்களை நடத்தலாம் என்பதே ஜிகாத் ஆகும் என பெர்னார்ட் லீவிஸ் (Bernard Lewis) கூறுகிறார். மேலும் அவர் இஸ்லாமிய ஆட்சியாளர்கள் இஸ்லாமியர் அல்லாத மக்கள் அடிமை வரி செலுத்த வேண்டும் என்றனர் என்கிறார்.
நடவடிக்கைகள்
இஸ்லாமியத் தீவிரவாதக் குழுக்கள் உலகின் பல நாடுகளில் நடத்திய தீவிரவாதத் தாக்குதல்களில் நடவடிக்கைகளில் சில,
ஆப்கானிஸ்தான்
மனித உரிமைக் கண்காணிப்பகத்தின் அறிக்கையின் படி 2006 ஆம் ஆண்டு வரை தாலிபான்கள் மற்றும் ஹெஸ்ப் - இ இஸ்லாமி குல்ப்புதீன் ஆகியவற்றின் தாக்குதல்கள் மூலம் குறைந்தபட்சம் 669 பொது மக்கள் கொல்லப்பட்டிருக்கக் கூடும் என்கிறது. மேலும் 350 ஆயுதத் தாக்குதல்கள் பொது மக்கள் மீது நடத்தப்பட்டன எனவும் இவ்வறிக்கை கூறுகிறது.
தஜிக்கிஸ்த்தான்
செப்டம்பர் மாதம் 3 ஆம் தியதி 2010 ஆம் ஆண்டு தற்கொலைத் தாக்குதலில் 2 காவலர்கள் கொல்லப்பட்டனர். 25 பேர் காயமுற்றனர். தஜிக்கிஸ்த்தான் அரசு இத்தீவிரவாதச் செயல்களுக்கு இஸ்லாமிக் மூவ்மெண்ட் ஆப் உஸ்பெக்கிஸ்த்தான் (Islamic Movement of Uzbekistan) எனும் இஸ்லாமியத் தீவிரவாத அமைப்பைக் குற்றம் சாட்டியது.
ரஷ்யா
அரசியல் மற்றும் மத நோக்கங்களுக்காக பொது மக்கள் மீது இஸ்லாமியத் தீவிரவாத அமைப்புகள் 1994 ஆம் ஆண்டு முதல் தாக்குதல் நடத்தி வருகின்றன. மத்திய ரஷ்யா மற்றும் காக்கேசியாயின் வட பகுதிகளில் அதிக அளவு இஸ்லாமியர்கள் வசிக்கும் பகுதிகளில் பிரிவினை வாத நோக்கத்திற்காக இத்தாக்குதல்கள் நடத்தப்படுகின்றன. இத்தாக்குதல்களைத் தொடர்ந்து அமெரிக்க வெளியுறவுத் துறை காகேசிய எமிரேட் எனும் இஸ்லாமியத் தீவிரவாத அமைப்பை தடை செய்யப்பட்ட அமைப்பு என அறிவித்தது.
துருக்கி
துருக்கியின் ஹெஸ்புல்லா அமைப்பு மற்றும் குர்து சுன்னி அமைப்பு ஆகிய இரண்டும் தீவிரவாத அமைப்பு என வகைப்படுத்தப்பட்டுள்ளன. இவை 2003 நவம்பர் குண்டு வெடிப்பிற்கு காரணமானவை என குற்றம் சுமத்தப்பட்டன. இத்தீவிரவாதத் தாக்குதல்களில் 58 பேர் கொல்லப்பட்டனர்.
ஐரோப்பா
மேலும் ஐரோப்பாவின் பல பகுதிகளில் பொதுமக்கள் மீது குண்டு வெடிப்புத் தாக்குதல்கள் தீவிரவாத அமைப்புகளால் நடத்தப்பட்டுவருகின்றன. 1985 ஆம் ஆண்டு ஸ்பெயினின் மாட்ரிட் நகரின் உணவுச் சாலையின் மீது நடத்தப்பட்ட தீவிரவாதத் தாக்குதலில் 18 பொதுமக்கள் கொல்லப்பட்டனர் மேலும் 82 பொதுமக்கள் காயமடைந்தனர். இஸ்லாமிய ஜிகாத் அமைப்பு இத்தாக்குதலுக்கு பொறுப்பேற்றுக் கொண்டது. இத்தாக்குதலுக்குக் காரணமான பாகிஸ்தான் எழுத்தாளர் மற்றும் அல் காயிதா உறுப்பினர் முஸ்தபா செத்மரியம் நாசர் என்பவரை சரணடையுமாறு ஸ்பெயின் கேட்டுக் கொண்டது.
ஈராக்
பொதுமக்களிடம் கண்ணியமாக நடந்துகொள்பவர்களாகவும் ஈராக் தீவிரவாதிகள் அறியப்படுகின்றனர். இந்திய செவிலியர்கள் கடத்தப்பட்ட சமயம், விடுவிக்கப்பட்ட பின்னர் செவிலியர்கள் இதனைத் தெரிவித்திருந்தனர்.
இஸ்ரேல் மற்றும் பாலஸ்தீனப் பகுதிகள்
பாலஸ்தீனத்தின் ஹமாஸ் இயக்கம் 1987 ஆம் ஆண்டு இஸ்ரேல் பகுதிகளில் பொதுமக்கள் மீதும் இராணுவத்தினர் மீதும் நடத்தப்படும் தீவிரவாதத் தாக்குதல்களை ஊக்குவித்தது. பின்னர் 1988 ஆம் ஆண்டு ஹமாஸ் இயக்கம் இஸ்ரேலை அழித்தொழிப்போம் என அறிவித்தது. ஹமாஸ் இயக்கத்தின் இராணுவப் பிரிவு இஸ்ரேல் பகுதியில் நடந்த பல தாக்குதல்களுக்குப் பொறுப்பேற்றுள்ளது. குறிப்பாக தற்கொலைத் தாக்குதல்கள் மற்றும் ஏவுகணைத் தாக்குதல்கள். இஸ்ரேல் நாட்டைப் பாலஸ்தீனர்களுக்குப் பெற்றுக்கொடுத்து இஸ்ரேல், மேற்குக் கரை, காசா ஆகிய பகுதிகளை இஸ்லாமிய நாடாக மாற்றுவதே ஹமாசின் முக்கிய குறிக்கோள் ஆகும். மேலும் ஹமாஸ் இயக்கம் இஸ்ரேலிய மற்றும் பாலஸ்தீனிய அமைதி முன்னெடுப்புகளைக் கெடுக்கும் விதமாகப் பல்வேறு தாக்குதல்களை நடத்தியுள்ளது. ஹமாஸ் இயக்கம் ஐரோப்பிய ஒன்றியம், கனடா, அமெரிக்கா, இங்கிலாந்து, இஸ்ரேல், ஆஸ்திரேலியா, ஜப்பான் மற்றும் ஐக்கிய நாடுகள் அமைப்பின் மனித உரிமைக் கழகம் ஆகியவற்றால் தீவிரவாத அமைப்பு என கருதப்பட்டு தடை செய்யப்பட்ட அமைப்பாகும். ஆனால் ஹமாஸ் இயக்கம் ஜனநாயக முறைப்படி தேர்ந்தெடுக்கப்பட்ட இயக்கமாததால் ரஷ்யா இவ்வியக்கத்தைத் தடை செய்யவில்லை. 2000 முதல் 2005 ஆம் ஆண்டுவரை நடந்த தற்கொலைத் தாக்குதல்களில் 39.9% ஹமாஸ் இயக்கத்தால் நடத்தப்பட்டவை ஆகும். ஹமாஸ் இயக்கம் தனது முதல் தற்கொலைப்படைத் தாக்குதலை 1993 ஆம் ஆண்டு நடத்தியது. மேலும் ஹமாஸ் இயக்கம் இத்தகைய பயங்கரவாதச் செயல்கள் இஸ்ரேலை அழித்தொழிப்பதற்காக நடத்தப்படுபவை என்றும் இவை தொடரும் எனவும் இவற்றை நியாயப்படுத்துகிறது.
லெபனான்
லெபனானிலுள்ள ஹிஸ்புல்லா அமைப்பு 1983 ஆம் ஆண்டு அமெரிக்கத் தூதரகத்தில் தற்கொலை குண்டு வெடிப்புத் தாக்குதலை நடத்தியது. இத்தாக்குதலில் 258 அமெரிக்கர்களும் 58 பிரெஞ்சுக்காரர்களும் கொல்லப்பட்டனர். இந்த அமைப்பானது அமெரிக்கா, கனடா, இஸ்ரேல், பஹரைன், பிரான்சு, நெதர்லாந்து, ஆஸ்திரேலியா, ஐரோப்பிய ஒன்றியம் மற்றும் இங்கிலாந்து ஆகிய நாடுகள் இவ்வமைப்பத் தீவிரவாத அமைப்பாகக் கருதி தடை செய்துள்ளன. இந்தத் தீவிரவாத அமைப்பிற்கு ஈரான் அதிக அளவு நிதி வழங்கி வருகிறது.
சவுதி அரேபியா
அமெரிக்கா 1990 ஆம் ஆண்டு சதாம் உசேன் குவைத்தை ஆக்கிரமித்ததை எதிர்த்து தனது படைகளை சவுதி அரேபியாவிற்கு அனுப்பியது. அங்கு நடந்த வளைகுடாப் போரில் அமெரிக்கக் கூட்டணிப் படைகள் வெற்றி பெற்றன. சவுதி அரேபியாவில் தான் இஸ்லாமியர்களின் புனித நகரங்களான மெக்கா மற்றும் மெதினா அமைந்துள்ளன. இந்நகரங்களில் அமெரிக்கப் படைகள் நுழைந்ததை இஸ்லாமிய அடிப்படைவாதிகள் விரும்பவில்லை. மேலும் ஒசாமா பின் லாடன் அமெரிக்காவிற்கு எதிராக ஜிகாத்தை அறிவித்ததும் இந்நிகழ்வின் காரணமாகத்தான் என நம்பப்படுகிறது.
ஏமன்
உலகளாவிய தீவிரவாதத்திற்கு எதிரான போரில் ஏமன் முக்கியமான கூட்டாளி என அமெரிக்கா தெரிவித்துள்ளது.
எகிப்து
எகிப்து நாட்டைச் சேர்ந்த சுணி இஸ்லாமியக் குழு ஆகும். இக்குழுவானது ஐரோப்பிய ஒன்றியம் மற்றும் அமெரிக்காவால் தீவிரவாத இயக்கம் என தடை செய்யப்பட்டுள்ளது. இக்குழுவின் முக்கிய நோக்கம் எகிப்து அரசை அகற்றிவிட்டு முகம்மது முர்ஸியா தலைமையில் ஓர் இஸ்லாமிய ஆட்சியை நிறுவுவது ஆகும். இந்த இயக்கம் 1992 முதல் 1998 வரை எகிப்து அரசுக்கு எதிரான தாக்குதல்களின் மூலம் 796 எகிப்தியக் காவலர்களையும், போர் வீரர்களையும் மற்றும் பொது மக்களையும் கொன்றுள்ளது. இந்த அமைப்பிற்கு ஈரான் மற்றும் சூடான் அரசுகள் ஆதரவளிக்கின்றன. மேலும் அல் காயிதா இந்த அமைப்பின் தீவிரவாதச் செயல்களுக்கு உதவுகிறது. 2008 செப்டம்பர் 17 அன்று ஏமனில் அமைந்துள்ள அமெரிக்கத் தூதரகம் தாக்கப்பட்டதில் 18 பேர் கொல்லப்பட்டனர். 16 பேர் காயமடைந்தனர்.
அல்ஜீரியா
1992 முதல் 1998 வரையிலான காலகட்டத்தில் அல்ஜீரியாவில் ஆயுதம் தாங்கிய இஸ்லாமியக் குழுக்களின் தீவிரவாதச் செயல்கள் உக்கிரமாயிருந்தன. இஸ்லாமியர்களின் மக்கட்தொகையை அதிகரிக்கும் எண்ணத்தில் அவை செயல்பட்டன. இதற்கான பெரிய எண்ணிக்கையிலான பொதுமக்களை இன அழிப்பு செய்தன. ஒட்டு மொத்தக் கிராமத்திலுள்ளவர்களையும் கொன்றொழித்தனர். அல்ஜீரிய அரசை அகற்றிவிட்டு அங்கு இஸ்லமிய அரசை உருவாக்க வேண்டும் என விருப்பின. அல்ஜீரியாவில் வசிக்கும் வெளிநாட்டினரைக் குறிவைத்து தாக்குதல்கள் நடத்தப்பட்டது. 100 க்கும் அதிகமான வெளிநாட்டினர் கொல்லப்பட்டனர். சமீபகாலங்களில் ஏற்கனவே பிளவுற்ற இரண்டு குழுக்கள் அல் காயிதாவின் கீழ் இணைந்து இஸ்லாமிக் மொஹரப் எனும் பெயரில் இயங்கிவருகின்றன.
கனடா
கனடிய அரசின் அறிக்கையில் இஸ்லாமித் தீவிரவாதம் கனடாவுக்கு மிகவும் அச்சுறுத்தலாக உள்ளதாக அறிவிக்கப்பட்டுள்ளது. கனடிய பாதுகாப்புப் புலனாய்வு சேவைத் துறையின் உளவுப் பிரிவு இப்பிரச்சனையைத் தீவிரமாக கண்காணிக்கிறது. 2006 ஆம் ஆண்டில் தெற்கு ஒண்டாரியோவில் விமானத் தாக்குதலில் ஈடுபட்ட 18 அல் காயிதா உறுப்பினர்கள் கைது செய்யப்பட்டனர். மேலும் ஓண்டாரியா பகுதியில் பிற தீவிரவாதச் செயல்களில் ஈடுபட்ட சிலரும் கைது செய்யப்பட்டனர்.
இஸ்லாமியத் தீவிரவாத குழுக்களின் பட்டியல்
உலகில் இயங்கி வரும் இஸ்லாமியத் தீவிரவாதக் குழுக்களில் சில கீழே,
தாக்குதல்கள்
இஸ்லாமிய தீவிரவாதக் குழுக்களின் தாக்குதல்களில் சில கீழே,
மேற்கோள்கள்
பகுப்பு:இசுலாமும் வன்முறையும் பகுப்பு:மேற்கோள் வழு-Defined multiple times பகுப்பு:சமயத் தீவிரவாதம்
பாய்பட் டி915 (நெடுஞ்சாலை)
பாய்பட் டி915 (Bayburt D915) என்பது துருக்கி நாட்டில் ஆறாயிரம் அடி உயரம் கொண்ட சொகலி (Soganli) மலையின் மேல் அமைந்துள்ள மிகவும் அபாயகரமான நெடுஞ்சாலை ஆகும். இது ஆபத்தான 29 கொண்டை ஊசி வளைவுகளைக் கொண்டு 66 மையில் தூரத்திற்கு அமைந்துள்ளது. இது பொலிவியா நாட்டின் மரண சாலையைவிட (Yungas Road) ஆபத்தானது ஆகும். இச்சாலையில் எந்தவிதமான பாதுகாப்பு அம்சங்களும் அமைக்கப்படவில்லை. ரஷ்யா நாட்டின் ரானுவத்தால் 1916 ஆம் ஆண்டு இந்த சாலை உருவாக்கப்பட்டது. வருடத்தில் பெரும்பகுதி காலங்களில் கடும் குளிர் இருப்பதால் பனி மூடி சாலையே தெரியாமல் காட்சி கொடுக்கும்.
மேற்கோள்கள்
பகுப்பு:நெடுஞ்சாலைகள் பகுப்பு:துருக்கி
கல்லடி
கல்லடி என்ற தலைப்பில் உள்ள கட்டுரைகள்:
கோவா கணவாய்
கோவா கணவாய் (Goa Gap) என்பது இந்தியாவின் மேற்குத் தொடர்ச்சி மலைத் தொடரில் அமைந்துள்ளது. இது மகாராட்டிரா மற்றும் கர்நாடகா பகுதியிடையே உள்ள முக்கிய தாழ்நிலப் பகுதியாகும்.
மேற்கோள்கள்
பகுப்பு:இந்தியக் கணவாய்கள்
ரஙாபாரா சட்டமன்றத் தொகுதி
ரஙாபாரா சட்டமன்றத் தொகுதி (Rangapara Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது தேஜ்பூர் மக்களவைத் தொகுதியில் அடங்குகிறது.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:அசாம் சட்டமன்றத் தொகுதிகள்
இம்சை அரசன் 23ம் புலிகேசி (திரைப்படம்)
இம்சை அரசன் 23ம் புலிகேசி 2006 ஆம் ஆண்டு வெளிவந்த தமிழ்த் திரைப்படமாகும்.வடிவேலு இரட்டை வேடங்களில் கதாநாயகனாக முதன் முதலாக நடித்த இத்திரைப்படத்தினை சிம்புதேவன் இயக்கியுள்ளார். இத்திரைப்படத்தில் நாசர், ஸ்ரீமன், இளவரசு, மோனிக்கா, மனோரமா ஆகியோர் முக்கிய வேடங்களில் நடித்துள்ளனர்.
கதைப்பின்னணி
18ஆம் நூற்றாண்டின் பிற்பகுதியில் வியாபார நோக்கில் இந்தியாவிற்கு வந்த பிரித்தானியர்கள் பிறகு முழு இந்தியாவையும் அடிமைப்படுத்தும் முயற்சியில் இறங்கியிருந்தனர். இதன் போது கட்டபொம்மன், மருதுசகோதரர்கள், தீரன் சின்னமலை போன்றோர் பிரித்தானியருக்கெதிராக போரிட்டு வந்தனர். சிலர் சாவையும் எய்தினர். எனினும் சில பாளையக்காரர்கள் என்றழைக்கப் பட்ட குறுநில மன்னர்கள் பிரித்தானியருக்கு உதவி வந்தனர். அவ்வாறு பிரித்தானியருக்குச் சார்பாகச் செயற்படும் ஒரு குறு நில மன்னனை முதன்மைப் பாத்திரமாகக் கொண்டு இக்கதை புனையப்பட்டுள்ளது.
கதை
1771ஆம் ஆண்டில் சோழபுரத்தில் இத்திரைக்கதை தொடங்குகிறது. சோழபுரத்தின் மொக்கையப்பர் மன்னருக்கும் (நாகேஷ்), அரசிக்கும் (மனோரமா) 22 குழந்தைகள் இறந்து பிறக்கின்றன. அதற்கு பின்னர் 23 வது பிரசவத்தில் இரட்டை ஆண் குழந்தைகள் பிறக்கின்றன. ஆட்சியைக் கைப்பற்ற நினைக்கும் அரசியின் சகோதரனான சங்கிலி மாயன் (நாசர்) குழந்தைகளின் சோதிடத்தைக் கணித்து சொற்புத்தியுடையதாகக் கணிக்கப்பட்ட முதலாவது குழந்தையை தன்னுடன் வைத்துக்கொண்டு சுயபுத்தியுடையதாகக் கணிக்கப்பட்ட இரண்டாவது குழந்தையை, அதன் பெற்றோருக்குத் தெரியாமல் நாட்டின் எல்லையில் உள்ள வைகை ஆற்றில் விட்டுவிட கட்டளையிடுகிறார்.
ஆற்றில் விடப்பட்ட குழந்தையை பிள்ளைகள் இல்லாத மருத்துவரின் மனைவி கண்டெடுத்து உக்கிரபுத்திரன் எனப் பெயரிடப்பட்டு வளர்கின்றார். மற்றொரு குழந்தை அரண்மனையில் 22 குழந்தைகளுக்குப் பின்னர் 23 ஆவதாக உயிருடன் பிறந்ததாலும் ஹைதர் அலியைச் சந்திக்கச் சென்றபோது புலிகேசிநாதனை வேண்டித் தவமிருந்து பெற்றதால் 23ஆம் புலிகேசி எனப் பெயர் சூட்டப்படுகிறது. தந்தையின் இறப்பிற்குப் பிறகு புலிகேசி அரசனாகிறார். தனது மாமன் பேச்சுக்கிணங்க பிரித்தானியரிடம் கூட்டு வைத்துக்கொள்கிறார். உக்கிரபுத்தன் வட இந்தியா சென்று கல்வி கற்று பின்னர் பிரித்தானியருக்கும் அவர்களுக்கு துணைச்செய்யும் அரசருக்கும் எதிராக தேசப்பற்று படையொன்றை அமைக்கிறார்.
தளபதி அகண்டமுத்து வெள்ளையருக்கு மன்னர் இவ்வாறு உதவி செய்வதனை விரும்பாமல் வீரத்தமிழர்கள் குட்டக் குட்டக் குனியக் கூடாது என்ற பொருள்படப் பேசுகிறார். மன்னரோ எவற்றையும் பொருட்படுத்தாது எடுத்தெறிந்து பேசுகிறார்.
நிக்ஸன் துரையைத் தாக்கியவன் அசல் புலிகேசி போன்றே இருப்பதாகவும் குறிபார்த்துக் தாக்கியதாகவும் மன்னனுக்குச் செய்தி கிடைக்கிறது. மன்னனின் பக்கத்தில் இருப்பவரோ குறிபார்ப்பதற்கும் மன்னருக்கும் சம்பந்தமில்லை என்று உண்மையை உளறுகிறார். இந்நிலையில் ஜாதிப்பிரச்சினை அரண்மைக்கு வருகின்றது. இரு குழுக்கள் ஓர் குழு நாகபதினி ஜாதியையும் இன்னோர் குழு நாகப்பதினி ஜாதியையும் சேர்ந்தாகவும் தாங்களே மூத்தகுடிமக்கள் என்று இரு குழுக்களும் மோதுகின்றன. நிறுத்துமாறு கோரிய மன்னர் புதிதாக ஓர் மைதானம் ஒன்றை இரவோடிரவாக ஆரம்பித்து முடிக்குமாறு ஆணையிடுகிறார். அங்கேதான் ஜாதிச் சண்டைகள் நடைபெறும் என்று அறிவிப்புகள் விடுகிறார்.
மைதானத்தைத் திறந்து ஆரம்பிக்கையில் ரிபனை இக்காலக் கத்திரிக்கோல் கொண்டு திறப்பது சற்றே முரணாகவே இருந்தாலும் கதை தொடர்ச்சியாக சுவாரசியமாகவே செல்கின்றது. உக்கரபுத்திரன் வழிப்பறி நடைபெறுவதைத் தூரத்தில் இருந்து அவதானிக்கின்றார். இவ்வழிப்பறியில் தன்னைப் போன்றே இருந்த மன்னரே ஆதரவு வழங்குவதைப் பார்க்கிறார். உக்கிரபுத்தரன் வீட்டில் இதைச் சொல்ல அதன்பிறகு அவரின் தந்தை உக்கிரபுத்திரனின் உண்மைக் கதையைக் கூறுகிறார்.
படையெடுத்து வரும் மன்னரிடம் வெள்ளைக் கொடிகாட்டி 23ஆம் புலிகேசி தப்பிக்கின்றார். பின்னர் இந்த ஊரில் புரட்சிப் படை ஒன்று உருவாகியுள்ளதாகக் கேள்விப் படுகிறார். சிறுவன் கொணர்ந்த போதைப் பொருள் கலந்த இளநீரை மன்னர் கேட்காமல் அருந்தி விடுகிறார். தளபதியோ மன்னரைத் தீர்த்துக் கட்டும் எண்ணத்துடன் போதைப் பொருள் கலந்த இளநீரை குதிரைகளுக்கு வழங்கியிருந்தார். குதிரைகள் கட்டுக்கடங்காமல் ஓடி உக்கிரபுத்திரன் வசிக்கும் இடத்தில் 23ஆம் புலி கேசி வீழ்கிறார். இச்சந்தர்ப்பத்தைப் பயன்படுத்திய உக்கிரபுத்திரன் ஆள் மாறாட்டம் செய்கிறார். வழியில் தளபதி அனுப்பிய ஆட்களைப் பந்தாடிவிட்டு யார் அனுப்பியது என்று கேட்டுத் தெரிந்து கொள்கிறார்.
மன்னர் அரண்மனைக்கு வந்ததும் கட்டியம் கூறுபவனை எளிமையாக மன்னர் வருகிறார் என்று மட்டும் கூறினால் போதும் என்றார். அதன் பின்னர் அக்காமாலா கப்சி பானங்களை விற்கும் வெள்ளையர்கள் இலாப பங்கினைக் கொண்டுவந்தபோது அதன் தயாரிப்பு விலை 2 சதம் என்றும் விற்பனை விலை 10 சதம் என்றும் கூறுகிறார்.
தளபதி சந்தர்ப்பத்தை தவறவிட்டதாக விட்டதாக வருந்திபோது உக்கிரபுத்திரன் வருகிறார். தளபதி மன்னனின் போரியற் கலைகளைக் கண்டு வியக்கிறார் அப்போது தான் புலிகேசியல்ல என்றும் தான் உக்கிரபுத்திரன் என்றும் இயம்புகிறார். தனது அண்ணாவை பாதாளச் சிறையில் அடைத்துவிட்டதாவும் இந்த இரகசியத்தை வெளியில் விடவேண்டாம் என்று மன்னர் வேண்டுகிறார்.
நிக்ஸன் துரை அரண்மனைக்கு வரிப்பணம் வாங்க வந்தபோது அவரை அடித்துக் கலைத்து விட்டுகிறார். சோதிடரோ அரண்மனையில் உண்மையை உளற புலிகேசியும் உண்மையை ஒட்டுக் கேட்கின்றார். உண்மையை   உணர்ந்து இருவரும் இணைகின்றனர். சோதிடரும் ஆருடம் கணித்தபோது இருவரும் பின்னாளில் இணைவர் என்பது தனக்கு மட்டுமே தெரிந்த இரகசியம் என்கிறார்
பின்னர் இருவரும் இணைந்து நாட்டை மீளமைக்கின்றனர். திருமணப்பந்தத்தில் 23ஆம் புலிகேசி மற்றும் உக்கிரபுத்திரன் ஆகியோர் 10 புதிய கட்டளைகளுடன் முடிவடைகின்றது.
விமர்சனங்கள்
பகுப்பு:2006 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நகைச்சுவைத் தமிழ் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:தம்பி ராமையா நடித்த திரைப்படங்கள்
தேசிய நெடுஞ்சாலை 707 (இந்தியா)
தேசிய நெடுஞ்சாலை 707 (என் எச் 707) இமாச்சலப் பிரதேச மாநிலத்தின் இரண்டு பகுதிகளான   ஹட்கோதியிலிருந்து தொடங்கி, பௌண்டா சாஹிப்பில் முடிவடைகிறது. பௌண்டா சாஹிபிற்கு செல்லும் வழியில், இந்திய மாநிலமான உத்தரகண்ட் வழியாக செல்கிறது. இந்த நெடுஞ்சாலை 151 கிமீ (94 மைல்) நீளமானது. இது  இமாச்சலப் பிரதேசத்தில் உள்ள சாடூன், காம்ரா, கஃபோடா, சாரே, ஷில்லாய், ஷிரி கியாரி, ரோஹனாட் நகரங்கள் வழியாக செல்கிறது.
நீச்சற் குளம்
நீச்சற் குளம் என்பது, தொட்டி போன்ற அமைப்புக்களில் தேக்கி வைக்கப்பட்டுள்ள செயற்கைக் குளம் ஆகும். இது, நீச்சல் தொடர்பான போட்டி, பொழுதுபோக்கு, நீர்ப் பாய்ச்சல் அல்லது வேறு குளியல் தேவைகளுக்குப் பயன்படுகிறது.
நீச்சற் குளங்கள் தனிப்பட்டவர்களால் தங்கள் சொந்தத் தேவைக்கு அல்லது பலருக்குப் பொதுவாக அமைக்கப்படலாம். சொந்தத் தேவைக்கான நீச்சற் குளங்கள் பொதுவாக தனிப்பட்டவர்களின் வசிப்பிடங்களிலேயே காணப்படுகின்றன. உலகின் பல பகுதிகளில் தனிப்பட்ட நீச்சற் குளத்தைக் கொண்டிருப்பது ஒரு தகுதியாகக் கருதப்படுகிறது. பொதுக் குளங்களும் கூட, ஒரு குறிப்பிட்ட குழுவினரின் பயன்பாட்டுக்காக மட்டும் இருக்கக்கூடும். இத்தகைய குளங்கள், பாடசாலைகள், விளையாட்டுச் சங்கங்கள், அடுக்குமாடி வீட்டுத் தொகுதிகள், தங்கு விடுதிகள் போன்ற இடங்களில் காணப்படுகின்றன. இவை தவிர எவரும் பயன்படுத்தக்கூடிய நீச்சற் குளங்களும் உள்ளன.
அமைப்பு
நீச்சற் குளங்கள் பல வடிவங்களில் உள்ளன. போட்டிகளுக்குப் பயன்படக்கூடிய நீச்சற் குளங்கள் பெரும்பாலும் செவ்வக வடிவம் கொண்டவை. போட்டிகளுக்கும், போட்டிகளுக்கான பயிற்சி அளிப்பதற்கும் பயன்படுவதனால் பாடசாலைகள், விளையாட்டுச் சங்கங்கள் போன்ற இடங்களில் காணப்படும் குளங்கள் செவ்வக வடிவம் உள்ளவையாகவே அமைக்கப்படுகின்றன. இவற்றின் நீள, அகலங்களும் குறிப்பிட்ட விதிகளுக்கு அமையவே இருப்பது வழக்கம். பொழுது போக்குத் தேவைகளுக்கான குளங்கள் பல வகையான வடிவங்களில் அமைக்கப்படுவது உண்டு. இத்தகைய குளங்களைத் தனியார் வீடுகளிலும், தங்கு விடுதிகளிலும் காண முடியும். இவ்வாறான நீச்சற் குளங்கள் பல இடங்களில் நிலத் தோற்ற வடிவமைப்பின் ஒரு பகுதியாகவே அமைவதுண்டு. இதனால் இவை செயற்பாட்டுத் தேவைகளை மட்டுமன்றிச் சூழலை அழகூட்டுவதற்கும் உதவுகின்றன.
அமைவிடம்
நீச்சற் குளங்கள் கட்டிடங்களுக்கு உள்ளேயோ, வெளியேயோ அமையலாம். பொதுவாக நல்ல காலநிலையைக் கொண்டிராத இடங்களில் நீச்சற் குளங்கள் மூடிய கட்டிடங்களுக்கு உள்ளேயே அமைக்கப்படுகின்றன. தேவை ஏற்படுமிடத்து இக் கட்டிடங்கள் வளிப் பதனம் செய்யப்படுகின்றன அல்லது வெப்பமூட்டப் படுகின்றன. நல்ல காலநிலை உள்ள இடங்களில், சிறப்பாக பொழுதுபோக்குக்கு உரிய குளங்கள் கட்டிடங்களுக்கு வெளியே அழகிய சூழலில் அமைக்கப்படுவதே வழக்கம்.
பகுப்பு:மகிழ்கலை பகுப்பு:விளையாட்டுகள்
அபு நுவாஸ்
அபு நுவாஸ் என அறியப்பட்ட அபு நுவாஸ் அல் ஹசன் பென் ஹானி அல் ஹக்காமி (750-810) என்பவர் ,(أبو نواس;, Abū Novās), அக்காலத்தில் மிகப் புகழ் பெற்ற அராபிய, பாரசீக மொழிக் கவிஞர்களில் ஒருவராவார். பாரசீகத்தில், அஹ்வாஸ் என்னும் நகரில் பிறந்த இவர் அரபு தந்தைக்கும் பாரசீக தாய்க்கும் பிறந்தவராவார். இவர் அரபு மொழிக் கவிதைகளின் எல்லா வகைகளையும் கையாளக் கூடிய திறமை பெற்றிருந்தார். நாட்டார் மரபில் ஈடுபட்ட இவர் ஆயிரத்தொரு இரவுகள் நூலில் பல தடவைகள் இடம்பெற்றுள்ளார்.
இவருடைய தந்தையார் ஹனி இரண்டாம் மர்வானின் படையில் ஒரு போர்வீரனாக இருந்தார். அபு நுவாஸ் இவரைக் கண்டதில்லை. பாரசீகப் பெண்ணான இவரது |தாயார் கோல்பான் ஒரு நெசவாளராகப் பணி புரிந்து வந்தார். அபு நுவாசின் வரலாறுகள், அவரது பிறந்த ஆண்டு குறித்து, 747 க்கும், 762 க்கும் இடையில் வேறுபடுகின்றன. சிலர் இவர் டமாஸ்கஸ் நகரில் பிறந்ததாகக் கூறுகின்றனர். வேறு சிலர் இவர் பிறந்த இடம் பஸ்ரா என்று கூற இன்னும் சிலர் அஹ்வாஸ் என்கின்றனர். இவருக்கு இடப்பட்ட பெயர் அல் ஹசன் பென் ஹானி அல் ஹக்காமி. அபு நுவாஸ் என்பது இவரது பட்டப் பெயர். இப் பெயர் குடுமியின் தந்தை என்னும் பொருள் கொண்டது. இவரது தலையிலிருந்து தோள்வரை தொங்கிய பக்கக் குடுமிகளைக் குறித்தே இப் பெயர் ஏற்பட்டதாகச் சொல்கிறார்கள்.
நாடு கடத்தலும் சிறைத் தண்டனையும்
thumb|ஓவியர் ஓமர் பரோக் வரைந்த அபி நுவாஸ் ஓவியம்
அபு நுவாஸ், காலிப் வம்சத்தைச் சேர்ந்த கரூன்- அல்- ரிசாத்தினால் வீழ்த்தப்பட்ட பாரசீக அரசியல் குடும்பமான பர்மாக்கிஸ் குறித்து வாழ்த்தும் வகையில் எழுதிய பாடலுக்காக சில காலம் எகிப்துக்கு தப்பி ஓடினார். கரூன்- அல்- ரிசாத்தின் மரணத்தின் பின் 809 இல் பக்தாத் திரும்பினார். அடுத்து பதவிக்கு வந்த முகமத் அல் அமீன் என்பவர் கரூன்- அல்- ரிசாத்தின் மகன். இவர் அபு நுவாஸின் முன்னாள் மாணவர். இவரது காலத்தில் (809-813)தான் அபு நுவாஸ் அதிக கவிதைகள் எழுதியதாக கருதப்படுகின்றது.
"அவரது காலத்து விமரிசனங்களின் படி இசுலாமின் மிகப்பெரிய கவிஞராக அவர் விளங்கினார்." என எஃப். எஃப். ஆபுத்னொட், அரபிய எழுத்தாளர்கள் எனும் நூலில் குறிப்பிடுவார். அவரது சம காலத்தவரான அபு காதிம் அல் மெக்கி, ஆழமான கருத்துமிக்க சிந்தனைகள் அபு நுவாஸ் தோண்டியெடுக்கும் வரை ஆழப் புதைந்து கிடப்பதாக இவரைக் குறிப்பிடுவார்.
அபு நுவாஸின் மதுவுக்கும் சிற்றின்பத்திற்கும் அடிமையான தன்மை காரணமாக பொறுமை இழந்த அமின் இவரைச் சிறையில் அடைத்தான். அமீனுக்கு பின் ஆட்சிப் பீடம் ஏறிய அவனது தம்பியான அல்- மாமுன் இவர் மீது சகிப்புத் தன்மை இழந்து காணப்பட்டான்.அபு நுவாஸ் தனது இறுதிவரை சிறையில் கழித்ததாக கருதப்படுகின்றது.
அபு நுவாஸ் பற்றிய குறிப்புகள்
அல்- கதிப் அல் பக்தாதி எனும் எழுத்தாளரின் பக்தாத் வரலாறு எனும் நூலில் அபு நுவாஸ் பக்தாத்தில் உள்ள சுனிசி சவக்காலையில் புதைக்கப்பட்டதாக கூறப்படுகின்றது. இந்நகரத்தின் பல்வேறு இடங்களுக்கு அபு நுவாஸ் பெயர் இடப்பட்டுள்ளது.
இசுலாமிய பண்பாடுகளுக்கு முரணான இவரது பல படைப்புகள், அவது வெளிப்பாட்டுச் சுதந்திரத்தை பறை சாற்றுகின்றன. 2001 சனவரியில், எகிப்திய கலாசார அமைச்சு தன்னின சேர்க்கையை தூண்டுவதான அபு நுவாஸின்  6,000 கவிதை நூல்களை எரித்ததாகக் குறிப்பிடப்படுகின்றது.
1976இல், வெள்ளிக் கோளில் உள்ள எரிமலை ஒன்றுக்கு அபு நுவாஸின் பெயரிடப்பட்டது.
மேற்கோள்கள்
பகுப்பு:கவிஞர்கள் பகுப்பு:814 இறப்புகள் பகுப்பு:756 பிறப்புகள் பகுப்பு:ந.ந.ஈ.தி நபர்கள்
வல்லிசை வண்ணம்
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
மெட்டா-குமாரிக் அமிலம்
மெட்டா-குமாரிக் அமிலம் (m-Coumaric acid) என்பது C9H8O3 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மம் ஆகும். சின்னமிக் அமிலத்தின் ஐதராக்சி வழிப்பொருளான இச்சேர்மம் ஒரு ஐதராக்சி சின்னமிக் அமிலமாகும். ஆர்த்தோ-குமாரிக் அமிலம், மெட்டா-குமாரிக் அமிலம், பாரா-குமாரிக் அமிலம் என்று மூன்று வகையான மாற்றியன்கள் காணப்படுகின்றன. இவை ஒவ்வொன்றும் பீனைல் தொகுதியில் பதிலீடு செய்யப்பட்டுள்ள ஐதராக்சி குழுவின் இடவமைப்பைப் பொறுத்து வேறுபடுகின்றன.
வினிகரில் மெட்டா-குமாரிக் அமிலம் காணப்படுகிறது.
மேற்கோள்கள்
பகுப்பு:ஐதராக்சிசின்னமிக் அமிலங்கள் பகுப்பு:அரோமாட்டிக் சேர்மங்கள்
திருக்குருகைப் பெருமாள் கவிராயர்
திருக்குருகைப் பெருமாள் கவிராயர் 16-ஆம் நூற்றாண்டில் வாழ்ந்தவர். 9-ஆம் நூற்றாண்டில் வாழ்ந்த நம்மாழ்வார் பிறந்த ஆழ்வார்திருநகரி என்னும் ஊரில் பிறந்தவர். நம்மாழ்வாரை 'வேதம் தமிழ்ப்படுத்த மாறன்' எனப் போற்றுவது வழக்கம். இந்த முறையில் இந்த மாறன் பெயரில் திருக்குருகைப் பெருமாள் கவிராயர் சில நூல்களை இயற்றியுள்ளார்.
என்னும் இலக்கண நூல்களும்,
குருகைப்பிரான் என்னும் பெயர் நம்மாழ்வாரைக் குறிக்கும். இவரது குருகைப் பெருமாள் என்னும் பெயர் குருகைப்பிரான் என்னும் பெயரோடு தொடர்புடையது.
அடிக்குறிப்புகள்
பகுப்பு:தமிழக எழுத்தாளர்கள் பகுப்பு:தூத்துக்குடி மாவட்ட நபர்கள்
சைபுதீன் நசுத்தியோன் இசுமாயில்
டத்தோ ஸ்ரீ சைபுதீன் நசுத்தியோன் இசுமாயில் (ஆங்கிலம்; மலாய்: Saifuddin Nasution bin Ismail; சீனம்: 赛夫丁纳苏迪安) (பிறப்பு: 7 திசம்பர் 1963) என்பவர் அன்வார் இப்ராகிம் அமைச்சரவையில் 2022 திசம்பர் மாதம் 3-ஆம் தேதி மலேசிய உள்நாட்டு வணிகம் மற்றும் வாழ்க்கைச் செலவு துறை அமைச்சர் (Minister of Home Affairs Malaysia) பதவியில் நியமிக்கப்பட்டவர்.
2022 திசம்பர் மாதத்தில் அன்வார் இப்ராகிம் அமைச்சரவை அமைக்கப்பட்ட போது இவர் மலேசிய மக்களவையில் செனட்டராக நியமிக்கப்பட்டார்.
பொது
இவர் மலேசிய நாடாளுமன்றம்; மலேசிய மாநிலங்களின் சட்டமன்றங்கள் ஆகியவற்றில் வகித்த உறுப்பினர் பதவிகள்:
அரசியல்
இவர் பாக்காத்தான் அரப்பான் (Pakatan Harapan) (PH) கூட்டணியின் ஓர் அங்கமான மக்கள் நீதிக் கட்சியின் (People's Justice Party Malaysia) (PKR) உறுப்பினர் ஆவார். அவர் சனவரி 2010 முதல் அக்டோபர் 2014-இல் பதவி துறப்பு செய்யும் வரை மக்கள் நீதிக் கட்சியின் பொதுச் செயலாளராகவும்; மீண்டும் நவம்பர் 2016 முதல் மார்ச் 2020 முதல் பாக்காத்தான் அரப்பான் கூட்டணியின் பொதுச் செயலாளராகவும் பணியாற்றியுள்ளார்.
மேலும் காண்க
பகுப்பு:மலேசிய அரசியல்வாதிகள் பகுப்பு:மலேசியாவில் அரசியல் பகுப்பு:மலேசிய முசுலிம் அரசியல்வாதிகள்
நகர்புற உள்ளாட்சி அமைப்புகள்
1991 - ம்  ஆண்டு  மக்கள்  தொகை  கணக்கெடுப்பின்படி  மாநிலத்தின்  மொத்த  மக்கள்  தொகையில்  42 …  மக்கள்  நகர்ப்புறங்களில்  வசிக்கின்றனர். ·	நகர்புற உள்ளாட்சி  அமைப்புகளை  3  வகைப்படுத்தலாம். 1.	மாநகராட்சி 2.	நகராட்சி 3.	பேரூராட்சி
மாநகராட்சி
மக்கள் தொகை  அதிகமாக  உள்ள  பெரிய  நகரங்களில்  மாநகராட்சிகள்  உருவாக்கப்பட்டுள்ளன. தற்போது 21  மாநகராட்சிகள்  உள்ளன.அவை :
மாநகராட்சியின் தலைவர்  மேயர்  என்று  அழைக்கப்படுகிறார்.
மாநகராட்சியின் நிருவாக  அலுவலர்  ஆணையர்  எனப்படுகிறார்.
மாநகரத்திலும் பல  வார்டுகள்  உள்ளன. வார்டு உறுப்பினர்களை  ( கவுன்சிலர்கள்) மக்கள்  நேரடித்  தேர்தல்  மூலம்  தேர்ந்தெடுக்கிறார்கள்.
பட்டியல் வகுப்பினர்,  பட்டியல்  பழங்குடியினர்,  மகளிருக்கு  இட ஒதுக்கீடுகள் உண்டு.
மேயர் மற்றும்  உறுப்பினர்களின்  பதவிக்  காலம்  ஐந்து  ஆண்டுகள்  ஆகும்.
சொத்துவரி, தொலைக்காட்சிக்  கட்டணம்,  தொழில்வரி,  விளம்பர  வரி  போன்றவை  மாநகராட்சியின் முக்கிய  வருவாய்களாகும்.
நகராட்சி
ஒரு இலட்சத்திற்கும்  அதிகமான  மக்கள்  தொகையுள்ள  பேரூர்கள்  நகராட்சிகள்  ஆகச்  செயல்படுகின்றன.
இவர்களின் பதவிக்காலம்  ஐந்தாண்டுகள்  ஆகும்.
தமிழகத்தில் மொத்தம்  102  நகராட்சிகள்  உள்ளன.
நகரங்கள் ஒவ்வொன்றும் வார்டுகளாக  பிரிக்கப்பட்டு,வார்டு  உறுப்பினர்களை  மக்கள்  நேரடித்  தேர்தல்  மூலம்  தேர்ந்தெடுக்கின்றனர்.
நகராட்சி மன்றம்  இயற்றும்  தீர்மானங்களை  செயல்படுத்த  நகராட்சி  அலுவலகம்  உள்ளது.
மேற்கு வங்காள சட்டமன்றம்
மேற்கு வங்காள சட்டமன்றம், இந்திய மாநிலமான மேற்கு வங்காளத்தின் சட்டமன்றமாகும். இது ஓரவையைக் கொண்டது. மேற்கு வங்காளத்தில் சட்ட மேலவை கிடையாது. மாநிலத் தலைநகரான கொல்கத்தாவில் சட்டமன்றக் கட்டிடம் அமைந்துள்ளது. மொத்தமுள்ள 295 உறுப்பினர்களில் 294 பேரை மக்கள் தேர்ந்தெடுக்கின்றனர். ஒரு ஆங்கிலோ இந்தியரை மாநில ஆளுநர் நியமிப்பார். ஒவ்வொரு உறுப்பினரும் அதிகபட்சமாக ஐந்தாண்டு காலம் பொறுப்பில் இருப்பர்.
சான்றுகள்
பகுப்பு:மேற்கு வங்காள சட்டமன்றம் பகுப்பு:மேற்கு வங்காள அரசு பகுப்பு:இந்திய மாநிலங்களின் சட்டமன்றங்கள்
நகர்புற உள்ளாட்சி அமைப்புகள்
நகராட்சி
வீட்டுவரி,  கேளிக்கை  வரி,   தொழில்வரி,  குடிநீர்  வரி  போன்றவைகள்  முக்கிய  வருவாய்கள்  ஆகும்.
பேரூராட்சி
·	பத்தாயிரம் மக்கள்  தொகைக்கும்  மேலுள்ள ஊராட்சிகள், பேரூட்ராட்சிகளாகத்  தரம்  உயர்த்தப்படுகின்றன. ·	தமிழகத்தில் மொத்தம்  611  பேரூராட்சிகள்  உள்ளன. ·	பேரூராட்சியின் தலைவரும், மன்ற உறுப்பினர்களும் நேரடித் தேர்தல் மூலமாக தேர்ந்தெடுக்கப்படுகிறார்கள். ·	பதவிக் காலம்  5  ஆண்டுகள்  ஆகும். ·	இட ஒதுக்கீடு உண்டு. ·	பேரூராட்சி நிருவாகத்தைச்  செயல் அலுவலர்  கவனித்துக்  கொள்கின்றார்.
பகுப்பு:தமிழ்நாடு உள்ளாட்சி அமைப்புகள்
தம்பக்சைரிங் அரண்மனை, பாலி
தம்பக்சைரிங் அரண்மனை (Tampaksiring Palace) (Istana Tampaksiring) இந்தோனேஷியா வில் தம்பக்சைரிங் என்னுமிடத்தில் உள்ள அரண்மனையாகும். இந்தோனேசியாவில் உள்ள ஆறு ஜனாதிபதி அரண்மனைகளில் இந்த அரண்மனையும் ஒன்றாகக் கருதப்படுகிறது. இது பாலியில் கியானியார் பகுதியில் அமைந்துள்ளது. இந்த அரண்மனை 1957 ஆம் ஆண்டில் கட்ட ஆரம்பிக்கப்பட்டு 1963 ஆம் ஆண்டில் கட்டி முடிக்கப்பட்ட அரண்மனையாகும். இந்தோனேசியாவில் அமைந்துள்ள பிற ஜனாதிபதி மாளிகைகளைப் போலல்லாமல் இந்த அரண்மனை பெரும்பாலும் டச்சு கிழக்கிந்திய தீவுகளின் காலனித்துவ காலத்திய பாணியைத் தொடர்ந்து வந்ததாகும். தம்பக்சைரிங் அரண்மனை இந்தோனேசியாவின் சுதந்திரம் அடைந்தபின் கட்டப்பட்ட அரண்மனையாகும். இது காலனித்துவ இண்டீஸ் பேரரசின் கட்டடப் பாணியில் கட்டப்பட்டது, இருந்தாலும் அது நவீனத்துவ பாணியும் பாலினிய கட்டிடக்கலைக் கூறுகளைக் கொண்டு அமைந்துள்ளது.
இந்த வளாகத்தின் கட்டிடங்கள் 19 ஹெக்டேர் பரப்பளவில் பரவிக் காணப்படுகின்றன. முதன்மை அரண்மனை கட்டிடமான தம்பகைசைரிங் சற்று உயர்ந்த இடத்தில் கட்டப்பட்டுள்ளது. அது தீர்த்தா எம்புல் கோயில் எனப்படுகின்ற இந்து பாலினிய நீர்த்தடாகக் கோயில் மற்றும் ஆகூங்க் மலை எனப்படுகின்ற தீவின் மிக உயர் இடத்தில் அமைந்துள்ள ஓர் எரிமலை.ஆகியவற்றை காணும் திசையை நோக்கும் வகையில் கட்டப்பட்டுள்ளது.
வரலாறு
இந்தோனேசியாவிற்கு ஒரு புதிய ஜனாதிபதி மாளிகையை கட்ட வேண்டும் என்ற எண்ணம் இந்தோனேசியாவின் முதல் ஜனாதிபதி சுகர்னோவால் அவர்களுக்குத் தோன்ற அவரால் அது தொடங்கி வைக்கப்பட்டது. 1950 களின் நடுப்பகுதியில், புதிதாக சுதந்திரமான மாநிலம் என்ற நிலையில், சுகர்னோ இந்தோனேசிய பண்பாட்டை இந்தோனேசியாவிற்கு வருகை தரும் மாநில விருந்தினர்கள் காண்பதற்காகக் கட்ட எண்ணினார். மேலும், பாலிப் பகுதியின் புகழை ஒரு கலாச்சார மற்றும் இயற்கை ஈர்ப்பாகவும் வெளிப்படுத்த விரும்பினார். பாலியின் பண்பாட்டு மற்றும் இயற்கை அழகினை வெளி உலகிற்குக் கொணர விரும்பினார். இந்தக் கட்டுமானமானது முக்கியமான தலைவர்கள், மாநில அரச அலுவலர்கள், நாட்டின் தலைவர்கள், அரச தலைவர்கள் அரசாங்கத் தலைவர்கள் ஆகியோர் பாலியில் தங்கும்போது பயன்படும் நோக்கில், அது பொருத்தமானதாக அமையும் என்ற எண்ணத்தில் அமைந்தது.
குறிப்புகள்
பகுப்பு:இந்தோனேசிய அரண்மனைகள் பகுப்பு:இந்தோனேசிய அருங்காட்சியகங்கள்
அருமந்தை ஊராட்சி
அருமந்தை ஊராட்சி (Arumandai Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1733 ஆகும். இவர்களில் பெண்கள் 856 பேரும் ஆண்கள் 877 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சேவை வரி
உற்பத்தி செய்யப்படும் பொருள்களுக்கு விதிக்கப்படும் உற்பத்தி வரியைப் போல வழங்கப்படும் சேவைகளுக்கும் விதிக்கப்படும் வரி சேவை வரி (Service Tax) எனப்படுகிறது.
இந்தியாவில் சேவை வரி
நிதிச்சட்டம் 1994 இன் படி, 1994 ஆம் ஆண்டு சூலை முதல் நாள் முதல் இந்தியாவில் சேவை வரி விதிப்பு தொடங்கியது. உற்பத்தி வரி, ஏற்றுமதி-இறக்குமதி வரி போன்றவற்றிற்கு இருப்பதைப்போல சேவை வரிக்காக தனிசட்டம் எதுவும் இந்தியாவில் இயற்றப்படவில்லை. சேவை வரி (2009-10) 10 விழுக்காடு ஆகும். இதற்குமேல் கல்வி வரி 0.2 விழுக்காடும் உயர்கல்விவரி 0.1 விழுக்காடும் ஆக மொத்தத்தில் 10.3 விழுக்காடு வசூலிக்கப்பட்டது. அதன் பின்னர், நிதி அமைச்சகம் 12.36% ஆக உயர்த்தியது. அதன் பின்னர் 2015 நிதிநிலை அறிக்கையின் பொழுது 12.36% லிருந்து, 14% க்கு உயர்ந்தது. இந்த 14% ஜூன் 1, 2015 லிருந்து அமலில் உள்ளது. மேலும் நவம்பர் 15, 2015 லிருந்து ஸ்வாச் பாரத் செஸ் (Swachh Bharat Cess) 0.5%-ம் கூடுதலாக சேர்க்கப்பட்டதால், தற்போதைய நிலவரப்படி சேவை வரியானது 14.5% வசூலிக்கப்படுகிறது. இது நவம்பர் 15, 2015 லிருந்து அமலில் உள்ளது. ஆனால் அண்மைய தகவலின் படி 2016 ஆம் ஆண்டிற்கான நடுவன் நிதிநிலை அறிக்கையில், க்ரிஷி கல்யாண் செஸ் (Krishi Kalyan Cess) 0.5% எனும் புதிய வரியையும் மத்திய நிதி அமைச்சகம் முன்மொழிந்துள்ளது. எனவே விரைவிலேயே சேவை வரியானது 14.5% லிருந்து 15% ஆக உள்ளது.
வரலாறு
இந்தியாவில் ஜம்மு மற்றும் காஷ்மீர் தவிர்த்த மீதமுள்ள அனைத்துப் பகுதிகளுக்கும் இந்த சேவை வரியானது பொருந்தும். முதன் முதலாக 1994-95 ஆம் ஆண்டில் (1) தொலைபேசி சேவை (2) பங்குச்சந்தை தரகர்கள் மற்றும் (3) பொதுக் காப்பீடு ஆகிய சேவைகளுக்குச் சேவை வரி விதிக்கப்பட்டது. இதே ஆண்டில் நிறைவேற்றப்பட்ட இரண்டாவது நிதிச்சட்டம், (1) விளம்பரச் சேவைகள் (2) அஞ்சல் (கொரியர்) சேவைகள் மற்றும் (3) ரேடியோ பேஜர் சேவைகள் ஆகியவற்றுக்கும் சேவை வரியை நீட்டித்தது.
1997 மற்றும் 98 ஆம் ஆண்டுகளில் கீழ்க்காணும் சேவைகள் வரி வலைக்குள் கொண்டுவரப்பட்டன
1998-99 ஆம் ஆண்டில் மேலும் பன்னிரு சேவைகள் வரி விதிப்புக்கு உள்ளாயின 2002-2003 மற்றும் 2005-2006ஆண்டுகளில் மேலும் பல புதிய சேவைகள் வரி வலைக்குள் கொண்டுவரப்பட்டன.
தற்போது சுமார் 99 சேவைகள் மீது வரிவிதிக்கப்பட்டுள்ளது.
வழங்கப்படுகிற அல்லது வழங்குவதாக உறுதியளிக்கப்பட்டுள்ள சேவையின் மொத்த மதிப்பின்மீது வரி கணக்கிடப்படவேண்டும. முன்பணம் பெறும்போதே சேவைவரியும் செலுத்தப்படவேண்டும். எட்டு இலட்சம் ரூபாய் வரை வர்த்தகம் செய்பவர்களுக்கு சேவை வரியில் இருந்து விலக்கு அளிக்கப்பட்டுள்ளது.ஏற்றுமதி செய்யப்படும் சேவைக்கு வரி இல்லை.
ஷாமியானா
இந்திய அரசாங்கத்தின் சேவை வரிவிதிமுறை 1997 யின் படி, ஷாமியானாவின் வரையறையை பிரிவு 65 ல் (77A) உட்கூறுவாகும். பந்தல் அல்லது ஷாமியானா என்பது சிறந்த ஏற்பாடுகளை அல்லது உத்தியோகபூா்வ வணிக செயல்பாடுகளை ஏற்பாடு செய்வதற்காக சிறப்பாக செய்யப்பட்டதாகும்.
மேற்கோள்கள்
பகுப்பு:திருமணம்
சேவை வரி
வரலாறு
ஒருவர் வழங்கும் சேவைகளின் மீது வரி செலுத்துகிறார் எனில் அந்தச் சேவைகளை வழங்குவதற்காக அவர் வாங்கிய பொருள்கள் மீது செலுத்தப்பட்ட உற்பத்தி வரியைக் கழித்துக்கொள்ளலாம். அதேபோன்று இதற்காகப் பெறப்பட்ட சேவைகளின் மீது செலுத்தப்பட்ட வரியையும் கழித்துக்கொள்ளலாம். பொதுவாகச் சேவை வழங்குபவர்கள்தான் வரியைச் செலுத்தவேண்டும் என்றாலும் சில பரிவர்த்தனைகளில் சேவையைப் பெற்றுக்கொள்பவர் வரியைச் செலுத்தவேண்டி உள்ளது. இதற்கு ரிவர்ஸ் சார்ஜ் என்று பெயர். அடுத்த மாதம் ஐந்தாம் தேதிக்குள் வரி செலுத்தப்படவேண்டும். மார்ச்சு மாதத்தில் மார்ச்சு மாதம் 31 ஆம் தேதிக்குள் வரி செலுத்தப்படவேண்டும். வரிசெலுத்துவதில் தாமதம் ஏற்பட்டால் வட்டியுடன் சேர்த்து வரி செலுத்தப்படவேண்டும்.
சேவையைப் பெற்றுக் கொள்கிறவர்கள் ,அதற்கான வரியையும் சேர்த்துதான் சேவை வழங்குகிறவர்களிடம் கொடுக்கிறார்கள்.அந்த வரியை அரசாங்கத்திற்கு செலுத்தும் பொறுப்பு சேவை வழங்குபவருக்கு உள்ளது. பொதுவாக சேவை வழங்குபவர்கள்தான் வரியைச் செலுத்தவேண்டும் என்றாலும் சில பரிவர்த்தனைகளில் சேவையைப் பெற்றுக்கொள்பவர் வரியைச் செலுத்தவேண்டி உள்ளது. இதற்கு ரிவர்ஸ் சார்ஜ் என்று பெயர்.
பகுப்பு:வரிவிதிப்பு
சபைத் இசுலாம்
சபைத் இசுலாம் (Safaiat Islam, பிறப்பு: நவம்பர் 25 1976), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 15 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
சிரின் தர்சா
சிரின் பிராமுரோசு (Shirin Framroze Darasha 27 டிசம்பர் 1938 - 2 மே 2012) 1973 - 2007 முதல் மூன்று தசாப்தங்களுக்கு மேலாக பள்ளி முதல்வராக ஜேபி பெட்டிட் உயர்நிலைப் பள்ளிக்கு தலைமை தாங்கினார் பரவலாகப் புகழ்பெற்ற இந்தியக் கல்வியாளர், நாடக ஆசிரியர் மற்றும் பெண்ணியவாதியான, இவர் இந்திய சமூகத்தில் பல பழமைவாத மற்றும் மரபுகளுக்கு எதிரான கருத்துக்களைத் தெரிவித்தார். குழந்தை பருவத்தில் "மகிழ்ச்சியின்" முக்கியத்துவம் குறித்து இவளுக்கு தெளிவான பார்வை இருந்தன. இந்திய கல்வித் துறையில் தொடர்ந்து ஆதிக்கம் செலுத்தும் அதிகப்படியான பணிச்சுமை மற்றும் வீட்டுப்பாடம் ஆகியவற்றை இவர் ஆதரிக்கவில்லை. பெண்கள் கணிதம் மற்றும் அறிவியலில் பாதகமான நிலையில் உள்ளனர் என்ற பரவலான பார்வையை இவர் ஆதரித்தார். நாடக ஆசிரியர், தயாரிப்பாளர் மற்றும் இயக்குனர் என - கல்வியில் நாடகத்தை இவர் ஆக்கப்பூர்வமாகப் பயன்படுத்தினார். பல ஆண்டுகளாக, தர்சா இந்தியாவில் பெண் கல்வித் துறையில் ஒரு தனித்துவமான மற்றும் உணர்ச்சிமிக்க நபராக தன்னை நிலைநிறுத்திக் கொண்டார்.
ஆரம்ப வாழ்க்கை மற்றும் பின்னணி
சிரின் தர்சா ஒரு பார்சி குடும்பத்தில் பிறந்தார் மற்றும் இந்தியாவின் மும்பையில் வளர்ந்தார்.
மும்பையில் உள்ள குயின் மேரி பள்ளியில் பட்டம் (மெட்ரிகுலேஷன்) முடித்ததும், மும்பையில் செயின்ட் சேவியர் கல்லூரியில் பயின்றார், உளவியல் பிரிவில் இளங்கலைப் பட்டம் பெற்றார்.பின்னர் மும்பை பல்கலைக்கழகத்தில் இருந்து உளவியலில் முதுகலைப் பட்டம் பெற்றார் வெளிநாட்டில் கல்வி கற்பதற்கு தர்சாவிற்கு ஃபுல்பிரைட் உதவித்தொகை வழங்கப்பட்டது. ஹவாயின் கிழக்கு-மேற்கு மையத்தில் கல்வியில் முதுகலை பட்டப்படிப்பை முடித்தார்.
நாடக ஆசிரியராக தொழில் வாழ்க்கை
தர்சா ஒரு திறமையான நாடக ஆசிரியர், இவர் இருபதாம் நூற்றாண்டின் இந்திய வரலாற்றோடு தொடர்புடைய கருப்பொருள்கள் மற்றும் ஆளுமைகளில் கவனம் செலுத்தினார். இவரது பிரபலமான நாடகம் " பிகாஜி காமா " முதன்முதலில் 1988 இல் அரங்கேற்றப்பட்டது. 1990 ஆம் ஆண்டில், ஐந்தாவது உலக பார்சி சமய காங்கிரசின் போது, இந்த நாடகத்தின் ஒரு சிறப்பு நிகழ்ச்சி நிகழ்த்தப்பட்டது. இந்த நாடகம் தூர்தர்ஷனிலும் ஒளிபரப்பப்பட்டது. இவரது நாடகங்களில், தர்சா பழமைவாத முற்போக்கு எண்ணங்கொண்ட கருத்துக்களை எதிர்க்கும் வகையில் கருத்துக்களை அமையச் செய்தார், இதன் மூலம் பெண்கள் மாறாநிலையில் செய்ல்படுவதனை எதிர்த்து தனது கருத்துக்களைப் பரப்பினார். மும்பையில் பல்வேறு மேடை தயாரிப்புகளில் முத்து பதம்சியுடன் தர்சா பங்களித்ததன் மூலம் இவர் பரவலாக அறியப்பட்டார் இவரது பன்களிப்பிற்காகப் பரவலான பாராட்டினையும் பெற்றார்.
முதல்வராக
இந்தி வித்யா பவன் மற்றும் தி பாம்பே சரவதேச பள்ளியில் பணிபுரிந்த பிறகு, தாராஷா 1972 இல் ஜேபி பெட்டிட் பள்ளியின் முதல்வராக நியமிக்கப்பட்டார். இவர் மாணவர்களுக்கு ஊக்கமளிக்கும் வகையில் செயல்பட்டார். அங்கு பணி செய்த காலத்தில் "தயவு செய்து தொந்தரவு செய்யுங்கள்" எனும் முறையினை நடைமுறைக்குக் கொண்டு வந்தார். இதன்மூலம் மாணவர்கள் தங்களது எண்ணங்களை தயங்காது வெளிக்கொணர வகை செய்தார். இவர் தனது கற்பித்தலில் நடிப்புக் கலைகளிலிருந்து கற்றுக்கொண்டதை இணைத்து, தனது மாணவர்களுக்கு நம்பிக்கையை ஏற்படுத்த நாடகங்கள் மூலமாக தனது கருத்துகளைப் பயன்படுத்தினார்.
சான்றுகள்
பகுப்பு:இந்தியப் பௌத்தர்கள் பகுப்பு:20 ஆம் நூற்றாண்டு இந்தியப் பெண் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள் பகுப்பு:2012 இறப்புகள் பகுப்பு:1938 பிறப்புகள் பகுப்பு:இந்தியப் பெண்ணியவாதிகள்